מיליון דולר

"מיליון דולר" הוא סינגל שהוקלט על ידי הזמרת הישראלית נועה קירל, בשיתוף הראפר הישראלי שחר סאול. השיר יצא לאור ב-9 ביוני 2020, על ידי חברת התקליטים NMC, כסינגל שלא מתוך אלבום.

== רקע וכתיבה ==
השיר נכתב והולחן על ידי נועה קירל, רון ביטון, ג'ורדי ואיתי שמעוני, והופק על ידי ג'ורדי, שהפיק את להיטיה הקודמים של קירל, "פאוץ'" ו"אם אתה גבר". השיר הוא שיר רגאטון המשלב בתוכו קטע ראפ המבוצע על ידי שחר סאול. כמו כן, בשיר מופיעה מקהלת ילדות אשר מבצעות יחד עם קירל את הפזמון החוזר של השיר.

בסמוך לצאתו, פרסמה קירל עבור השיר אתגר ריקוד ברשת החברתית טיקטוק.<ref name=":0"></ref>

== הצלחה ==
כבר כשיצא, זכה השיר להצלחה רבה, והתברג במקום הראשון ברשימת "הסרטונים החמים" של אתר יוטיוב. כמו כן, השיר נכנס יום בלבד לאחר צאתו אל הפלייליסט השבועי של תחנת הרדיו גלגלצ.

ב-11 ביוני הגיע השיר למצעד שירי הספוטיפיי השבועי הישראלי, התברג במקום ה-15 וצבר למעלה מ-62 אלף השמעות כבר ביומיים שלאחר צאתו.<ref></ref> בשיאו, הגיע השיר במצעד למקום הראשון, תוך שצבר למעלה מ-198 אלף השמעות.<ref></ref> נכון לפברואר 2022, צבר כ-6.5 מיליון השמעות והוא השיר המושמע ביותר של קירל בפלטפורמה.<ref name=":1"></ref> באוגוסט 2020 הוכרז בוואלה! NEWS כי השיר הוא השיר המושמע ביותר בספוטיפיי בקיץ 2020.

השיר הופיע לראשונה במקום ה-8 במצעד השבועי של מדיה פורסט, ובשיאו הגיע למקום הראשון, ובכך הפך לשירה הראשון של קירל אשר הגיע למעמד זה.<ref></ref>

השיר היה לשיר השני המושמע ביותר בתחנות הרדיו הישראליות לשנת 2020.<ref></ref> השיר הגיע למקום ה-11 ברשימת השירים המושמעים ביותר בתחנות הרדיו הישראליות לשנת תשפ"א.<ref></ref>

בשנת 2024, הזכויות על השיר נמכרו לחברת "הולנדיה" לשימוש בקמפיין הפרסומי שלהם. במכירה השתתפו קירל והשותפים לכתיבה רון ביטון, ג'ורדי ואיתי שמעוני, שקיבלו ביחד כ-300 אלף שקל. השיר מוצג בפרסומת של רשת הולנדיה לקידום מזרונים. זה השיר השני של קירל אשר את זכויותיו היא מוכרת, כשהראשון היה "טרילילי טרללה" במרץ 2023 לקמפיין פרסום של בנק לאומי.<ref></ref>

== ביקורת ==
נועם אסולין מפרוגי סקרה את השיר בחיוב, באומרו כי "קירל מוכיחה לנו פעם אחר פעם שהיא מלכת הפופ הבלתי מעורערת ופשוט אין לה תחליף. אין לנו שום ספק שגם השיר הזה הולך להביא איתו הצלחה מסחררת וכמו רוב השירים שלה - רף מיליון הצפיות יושג במהירות רבה!".<ref name=":0" /> דודי פטימר ממעריב סקר את השיר באופן מעורב, באומרו כי "על אף הטקסט הרדוד והשם הלא מקורי, השיר החדש של נועה קירל ושחר סאול הולך להידבק לנו בראש לאורך כל הקיץ ושנכון לזמן הקרוב, נשמע אותו לא מעט כאחד מלהיטי התקופה, ובצדק". רועי הכהן ממאקו שיבח את התפתחותה המוזיקלית של קירל וסיכם באמרו "אז בזמן שכולנו לא בדיוק יודעים לאיזה יום נקום מחר, ובאוזניות שלנו בודקים מה קורה עם שמות חדשים כמו אלה לי ואנה זק, אפשר כבר להגיד ולקבוע בביטחון, בטח אחרי "מיליון דולר" – נועה קירל היא הדבר האמיתי והבטוח, כוכבת הפופ האהובה עליכם שפשוט אף פעם לא תאכזב."

נדב אגמי מ-Time Out סקר את השיר לצד שירה של אלה לי להב, "זוט עני", וציין את חוסר המקוריות של השירים וסוגת הפופ הישראלית ככלל.<ref></ref> נדב מנוחין מוואלה! NEWS סקר את השיר בחיוב באומרו כי השיר "ממחיש את האמביוולנטיות שבתשובה לשאלה הזאת. מצד אחד, יכול להיות שזה השיר הכי טוב שלה עד כה. קירל, שעד כה לא הדגימה קול יוצא דופן בשירים שלה, עוברת כאן ללחשוש-דיבור, וחוסר המאמץ דווקא מחמיא לה. הפזמון מדבק, ומקהלת הילדים החוזרת ברקע היא בעצם מה שעושה את השיר והופכת אותו לאחד שמזדמזם במהירות. הוורס של שחר סאול, הראפר שמתארח בשיר, גנרי וטיפשי אמנם (השיר כולו לא מתוחכם מדי מבחינה טקסטואלית, וזה בלשון המעטה), אבל יש לו קול נהדר ונוכחות מרשימה. זה אחלה שיר פופ, חייבים להודות".

בסמוך לצאת השיר, התעוררה ביקורת על הדמיון של השיר לשיר הצרפתי "Pookie" של הזמרת איה נקמורה .<ref></ref>

== וידאו קליפ ==
החליפה אותה לבשה קירל בזמן צילום הקליפ, עיצוב: גל אולמן
הווידאו קליפ הנלווה שצולם עבור השיר, בוים על ידי רועי רז, הופק על ידי קירל עצמה והועלה לערוץ היוטיוב של קירל ב-9 ביוני 2020, בסמוך לצאת הסינגל עצמו. חברת האופנה טרמינל X היא נותנת החסות של הקליפ.<ref name=":0" /> יום לאחר צאתו, הגיע הקליפ למיליון צפיות. בקליפ נראית קירל רוקדת במספר מקומות שונים, בעודה מבצעת את השיר. את החליפה אותה לובשת קירל בקליפ עיצב גל אולמן.<ref></ref>

נכון למרץ 2023, מונה הצפיות של הקליפ עומד על כ-36 מיליון והוא הקליפ השלישי הנצפה ביותר של קירל בפלטפורמה, לאחר "פאוץ'" ו-"Bad Little Thing".

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
|-
| rowspan="5" |2020
|המצעד העברי השנתי של מאקו
| rowspan="5" |שיר השנה
|
|-
|המצעד השנתי של כאן גימל
|
|-
|המצעד הישראלי השנתי של גלגלצ ו-ynet
|
|-
|מצעד המוזיקה השנתי של מעריב
|
|-
|נבחרי ישראל בידור
|
|}

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ישראל
|9 ביוני 2020
|הזרמת מוזיקה • הורדה דיגיטלית
|NMC
|<ref name=":1" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997008730631805171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נועה קירל
קטגוריה:שירי שחר סאול
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי נועה קירל
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים על כסף
קטגוריה:שירי פופ ראפ
קטגוריה:שירי רגאטון
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט